Заўважаныя кіраўніцтвам арганізатарскія і спартыўныя здольнасці не засталіся па-за ўвагай. Дзмітрый з'яўляецца адказным па рабоце з моладдзю, а ў калектыве райаграсервісу яе нямала — 30 чалавек, і за спартыўнае жыццё. Тут можна лічыць яго дэбютам на Міёршчыне ўдзел у турзлёце мінулым летам. Маладыя актыўна праяўляюць сябе і на іншых раённых спаборніцтвах. Пра здаровы лад жыцця не забываюцца дбаць у розную пару. Напрыклад, у красавіку набылі абанемент для групы і цяпер трэніруюцца ў залах фізкультурна-аздараўленчага комплексу.